

Prolaz OtokaraKeršovanija 1, 52000 PAZIN

Tel./fax.: 052 622-519 E-mail: [tajnistvo@vrtic-olgaban-pazin.hr](mailto:tajnistvo@vrtic-olgaban-pazin.hr) OIB: 05017253133

**ZAPISNIK**

**sa 24. sjednice** Upravnog vijeća Dječjeg vrtića “Olga Ban” Pazin održanoj u **srijedu, 30.rujna 2020.** s početkom u 10 sati u prostorijama **ureda ravnateljice u Dječjem vrtiću „Olga Ban“ Pazin u ul. Prolaz O. Keršovanija 1**

Nazočni članovi i članice Upravnog vijeća:

1. Hani Glavinić, predsjednica
2. Vinko Stihović, (član)
3. Renata Demark, (članica)

Odsutan: Dano Červar i Suzana Jašić, opravdali izostanak

Ostali nazočni:

1. Vesna Rusijan, ravnateljica i zapisničarka
2. Ingrid Dušić Kurelić, voditeljica računovodstva
3. Maja Obućina, pedagoginja
4. Gabrijela Krizmanić, tajnica, zapisničarka na sjednici

Sjednicu otvara Hani Glavinić, predsjednica Upravnog vijeća (dalje: Predsjednica).

Predsjednica pozdravlja prisutne, utvrđuje da sjednici prisustvuju tri člana te Vijeće može pravovaljano donositi odluke.

**DNEVNI RED:**

1. Verifikacija Zapisnika s 23. sjednice Upravnog vijeća
2. Razmatranje i usvajanje Izvještaja o radu za pedagošku 2019./2020.g.
3. Razmatranje i donošenje Godišnjeg plana i programa rada za pedagošku 2020./2021.g
4. Razmatranje i donošenje Kurikuluma za 2020./2021.g.
5. Razmatranje i donošenje Prijedloga Financijskog plana za 2021.g. s projekcijom za 2022. i 2023.
6. Donošenje odluke po objavljenim natječajima za odgojiteljice (m/ž):

* tri odgojiteljice na neodređeno vrijeme s punim radnim vremenom
* tri odgojiteljice na određeno vrijeme s punim radnim vremenom radi zamjene za bolovanje N.R, S.L.S i I.F
* dvije odgojiteljice na određeno vrijeme do kraja pedagoške 2020./2021.godine (PV. Sv. Petar u Šumi i asistentica Pazin)
* jedna odgojiteljica na određeno vrijeme do kraja pedagoške 2020./2021.godine s pola punog radnog vremena (asistentica Karojba)

1. Donošenje odluke po objavljenim natječajima za spremačice (m/ž):

* jedna spremačica na neodređeno puno radno vrijeme (odlazak u mirovinu I. B.)
* jedna spremačica na određeno radi zamjene za (S. H.)

1. Razno.

**Jednoglasno je s tri glasa „ZA“ prihvaćen dnevni red sjednice.**

**Ad.1.) Verifikacija Zapisnika s 23. sjednice Upravnog vijeća**

Na zapisnik s prethodne sjednice nije bilo primjedbi. **Zapisnik je verificiran s dva glasa „ZA“ i jednim glasom „SUZDRŽANIM“.**

**Ad.2.) Razmatranje i usvajanje Izvještaja o radu za pedagošku 2019./2020.g.**

Izvjestiteljice: Vesna Rusijan i Maja Obućina

Uvodnu riječ dala je ravnateljica. Nakon uvodne riječi nastavila je s izlaganjem pedagoginja Maja Obućina.

Maja Obućina istakla je bitnije dijelove Izvještaja:

* Dovršetak rekonstrukcije zgrade matičnog vrtića u ul. Prolaz O. Keršovanija 1 u Pazinu,
* Privremeni rad Vrtića u prostorijama Društvenog centra „Veli Jože“ u Pazinu,
* Rad Vrtića pod posebnim epidemiološkim uvjetima, on line Vrtić
* Edukacije samo u prvom dijelu godine
* Odgođen festival zavičajnosti…

Cjelovit Izvještaj o radu nalazi se na web stranici Vrtića <http://vrtic-olgaban-pazin.hr/dokumenti/natjecaji/>

Nakon izlaganja predsjednica je izrazila zadovoljstvo Izvještajem o radu Vrtića u nezavidnim uvjetima rada zbog rekonstrukcije i zbog posebnih epidemioloških uvjeta.

**Nakon kraće rasprave jednoglasno je s tri glasa „ZA“ usvojen Izvještaj o radu Dječjeg vrtića „Olga Ban“ Pazin za pedagošku 2019./2020. godinu.**

**Ad.3.) Razmatranje i usvajanje Godišnjeg plana i programa rada za pedagošku 2020./2021.g.**

Izvjestiteljica: Vesna Rusijan, ravnateljica

Ravnateljica obrazlaže prijedlog Godišnjeg plana i programa Vrtića za pedagošku 2020./2021.g. Prijedlog Godišnjeg plana rada razmatran je na sjednici Odgajateljskog vijeća Vrtića.

Novosti u Godišnjem planu su:

* Ustrojena je nova odgojna skupina Krijesnice u zgradi Matičnog vrtića u Pazinu u novom rekonstruiranom prostoru
* Novi uvjeti rada uvjetovani epidemiološkom situacijom
* Stručna usavršavanja provodit će se većinom on line
* Smanjuje se suradnja s roditeljima (izleti, radionice) a povećavaju se individualni razgovori
* Odobreno je zapošljavanje dvije odgojiteljice na neodređeno vrijeme
* Gradu Pazinu je upućen zahtjev za zapošljavanjem jedne spremačice na neodređeno vrijeme
* Planiran je dovršetak objekta Područnih vrtića u Tinjanu i Gračišću
* Općina Motovun je u postupku dobivanja idejnog rješenja za izgradnju zgrade novog Vrtića

Ravnateljica je rekla da je među roditeljima djece polaznika Vrtića provedeno ispitivanje potreba za radnim vremenom Područnih vrtića te da predlaže pojedina radna vremena Područnih vrtića na slijedeći način: Područni vrtići u Lupoglavu, Cerovlju (Pazinskim Novakim), Gračišću, Sv. Petru u Šumi i Motovunu rade do 16 sati, dok Područni vrtići u Karojbi i Tinjanu rade do 16,30 sati.

**Nakon kraće rasprave jednoglasno se s tri glasa „ZA“ donosi Godišnji plan i program rada Vrtića za pedagošku 2020./2021.g. Godišnji plan rada objavljen je na web stranici Vrtića** [**http://vrtic-olgaban-pazin.hr/dokumenti/natjecaji/**](http://vrtic-olgaban-pazin.hr/dokumenti/natjecaji/)**.**

**Ad. 4.) Razmatranje i donošenje Kurikuluma za 2020./2021.g.**

Izvjestiteljica Maja Obućina, pedagoginja

Kurikulum Vrtića je razvojni dokument Vrtića. Kurikulum Vrtića ostaje isti kao i prethodne godine osim što se uvode specifični uvjeti rada uzrokovani epidemiološkom situacijom.

Cjelovit dokument objavljen je na web stranici Vrtića <http://vrtic-olgaban-pazin.hr/dokumenti/natjecaji/>

**Bez rasprave jednoglasno se s tri glasa „ZA“ donosi Kurikulum Vrtića za pedagošku 2020./2021.g. Kurikulum Vrtića objavljen je na web stranici Vrtića** [**http://vrtic-olgaban-pazin.hr/dokumenti/natjecaji/**](http://vrtic-olgaban-pazin.hr/dokumenti/natjecaji/)**.**

**Ad. 5.) Razmatranje i donošenje Prijedloga Financijskog plana za 2021.g. s projekcijom za 2022. i 2023.**

Izvjestiteljica Ingrid Dušić Kurelić, voditeljica računovodstva

Na temelju članka 29., 30. i 32. Zakona o proračunu (NN 87/08, 136,12 i 15/15) i članka 60. Statuta Dječjeg vrtića "Olga Ban" Pazin (Sl. novine Grada Pazina 31/13. i 23/14.) i Uputa Grada Pazina, voditeljica računovodstva, Ingrid Dušić Kurelić, predlaže Upravnom vijeću Vrtića donošenje prijedloga Financijskog plana za 2021. s projekcijama za 2022. i 2023.g.

Materijalni i financijski troškovi planirani su na realnim troškovima i realizaciji proračuna u 2019.g. uz napomenu da je realizacija prihod i rashoda potencijalno pod utjecajem okolnosti izazvanih pandemijom korona virusa.

Rashodi za zaposlene planirani su u skladu s važećim kolektivnim ugovorom.

Financijski plan prati realizaciju ostvarenja Godišnjeg plana i programa rada Vrtića.

Otvorena je rasprava.

Predsjednicu je interesiralo stanje dugovanja pojedinih Općina po pitanju plaća i materijalnih prava radnika i radnica Vrtića.

**Nakon duže rasprave jednoglasno je s tri glasa „ZA“ donesen prijedlog Financijskog plana Vrtića za 2020. S projekcijom za 2021. I 2022.g. Prijedlog Financijskog plana proslijedit će se nadležnom Upravnom odjelu Grada Pazina radi uvrštavanja u Proračun Grada Pazina i donošenja.**

**Ad.6.) Donošenje odluke po objavljenim natječajima za odgojiteljice (m/ž):**

Izvjestiteljica: Vesna Rusijan, ravnateljica

Na objavljeni natječaj za odgojiteljice pristiglo je 28 zamolbi u roku. Članovi vijeća dobili su na uvid tablicu pristiglih zamolbi.

Ravnateljica, uz obrazloženje, predlaže slijedeće:

1. Da se na radno mjesto odgojiteljice na neodređeno vrijeme s punim radnim vremenom prime Jelena Majcan, Helena Kraca i Amelia Lušetić,
2. Da se na radno mjesto odgojiteljice na određeno vrijeme radi zamjene za S.L.S. primi Silvia Grubiša
3. Da se na radno mjesto odgojiteljice na određeno vrijeme radi zamjene za I.F. primi Ivana Ivančić
4. Da se na radno mjesto odgojiteljice na određeno vrijeme radi zamjene za N.R. primi Nina Paladin
5. Da se na radno mjesto odgojiteljice na određeno vrijeme do kraja pedagoške godine prime Antonela Bašić i Milica Kukić
6. Da se na radno mjesto odgojiteljice na određeno vrijeme s pola radnog vremena do kraja pedagoške godine primi Dina Brajković

Ravnateljica također predlaže da se donese odluka o **objavi natječaja za odgojiteljicu na određeno vrijeme radi zamjene za Terezu R.S.** obzirom da je, zapošljavanjem Jelene Majcan na neodređeno vrijeme, to radno mjesto ostalo upražnjeno.

Također, ravnateljica predlaže da Upravno vijeće donese odluku o objavi natječaja radi zamjene za Margitu L. (Tajanu Z.), Petru M., Renatu S. i Renatu D. na razdoblje do povratka radnica na rad.

**Nakon kraće rasprave u svemu prihvaćen prijedlog ravnateljice i jednoglasno je s tri glasa „ZA“ u tom smislu donesena Odluka.**

**Ad. 7.) Donošenje odluke po objavljenim natječajima za spremačice (m/ž):**

Izvjestiteljica: Vesna Rusijan, ravnateljica

Na objavljen natječaj za spremačice pristiglo je 16 zamolbi.

Ravnateljica, uz obrazloženje, predlaže slijedeće:

1. Da se na radno mjesto spremačice na neodređeno vrijeme primi Loreta Krnjus
2. Da se na radno mjesto spremačice na određeno vrijeme radi zamjene za S.H. primi Vesna Fabijan.

Ravnateljica također predlaže da se donese odluka o objavi natječaja **za spremačicu na pola radnog vremena** na određeno vrijeme radi zamjene za K.Z. obzirom da je, zapošljavanjem Lorete Krnjus na neodređeno vrijeme, to radno mjesto ostalo upražnjeno

**Bez rasprave u svemu je prihvaćen prijedlog ravnateljice i jednoglasno je s tri glasa „ZA“ u tom smislu donesena Odluka.**

Sjednica je završila u 10,30 sati

**UPRAVNO VIJEĆE**

**DJEČJEG VRTIĆA „OLGA BAN“ PAZIN**

KLASA: 003-06/20-01/07

URBROJ: 2163/01-09-20-2

Zapisničarka: Predsjednica Upravnog vijeća

Gabrijela Krizmanić Hani Glavinić